CELEX: 22021D2175
Language: hu
Date: 2021-11-26 00:00:00
Title: Az AKCS–EU Nagykövetek Bizottságának 3/2021 határozata (2021. november 26.) az AKCS–EU Nagykövetek Bizottsága 3/2019 határozatának az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása céljából történő módosításáról [2021/2175]

2021.12.9.   
               
               
                  HU
               
               
                  Az Európai Unió Hivatalos Lapja
               
               
                  L 441/3
               
            
         AZ AKCS–EU NAGYKÖVETEK BIZOTTSÁGÁNAK 3/2021 HATÁROZATA
         (2021. november 26.)
         az AKCS–EU Nagykövetek Bizottsága 3/2019 határozatának az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása céljából történő módosításáról [2021/2175]
         AZ AKCS–EU NAGYKÖVETEK BIZOTTSÁGA,
         tekintettel az egyrészről az afrikai, karibi és csendes-óceáni államok, másrészről az Európai Közösség és tagállamai közötti partnerségi megállapodásra (1) és különösen annak 15. cikke (4) bekezdésére és 16. cikke (2) bekezdésére, összefüggésben annak 95. cikke (4) bekezdésével,
         mivel:
         
                     (1)
                  
                  
                     Az egyrészről az afrikai, karibi és csendes-óceáni államok, másrészről az Európai Közösség és tagállamai közötti partnerségi megállapodást (a továbbiakban: az AKCS–EU partnerségi megállapodás) 2000. június 23-án írták alá Cotonouban és az 2003. április 1-jén lépett hatályba. Az AKCS–EU Nagykövetek Bizottságának 3/2019 határozatával (a továbbiakban: az átmeneti intézkedésekről szóló határozat) (2) összhangban az AKCS–EU partnerségi megállapodást 2021. november 30-ig kell alkalmazni.
                  
               
                     (2)
                  
                  
                     Az AKCS–EU partnerségi megállapodás 95. cikke (4) bekezdésének első albekezdése értelmében 2018 szeptemberében elindultak az új AKCS–EU partnerségi megállapodásról (a továbbiakban: az új megállapodás) szóló tárgyalások. Az új megállapodás nem lesz alkalmazásra kész 2021. november 30-ig, azaz a jelenlegi jogi keret lejárati időpontjában. Ezért az átmeneti intézkedésekről szóló határozatot módosítani kell az AKCS–EU partnerségi megállapodás rendelkezései alkalmazásának további meghosszabbítása érdekében.
                  
               
                     (3)
                  
                  
                     Az AKCS–EU partnerségi megállapodás 95. cikke (4) bekezdésének második albekezdése értelmében az AKCS–EU Miniszterek Tanácsa elfogad minden átmeneti intézkedést, amelyre szükség lehet az új megállapodás hatálybalépéséig.
                  
               
                     (4)
                  
                  
                     Az AKCS–EU partnerségi megállapodás 15. cikkének (4) bekezdése alapján az AKCS–EU Miniszterek Tanácsa 2019. május 23-án az átmeneti intézkedések elfogadására vonatkozó hatáskörét átruházta az AKCS–EU Nagykövetek Bizottságára (3).
                  
               
                     (5)
                  
                  
                     Ezért helyénvaló, hogy az AKCS–EU Nagykövetek Bizottsága az AKCS–EU partnerségi megállapodás 95. cikkének (4) bekezdése alapján az átmeneti intézkedésekről szóló határozatot módosító határozatot fogadjon el az AKCS–EU partnerségi megállapodás rendelkezései alkalmazásának 2022. június 30-ig, illetve az új megállapodás hatálybalépéséig vagy az új megállapodásnak az Unió és az AKCS-államok közötti ideiglenes alkalmazásáig történő meghosszabbítása céljából, attól függően, hogy melyik a legkorábbi időpont.
                  
               
                     (6)
                  
                  
                     Az AKCS–EU partnerségi megállapodás rendelkezéseit továbbra is alkalmazni kell az egyrészről az Unió és tagállamai, és másrészről az AKCS-államok közötti kapcsolatok folyamatosságának biztosítása céljából. Következésképpen, a módosított átmeneti intézkedések nem az AKCS–EU partnerségi megállapodásnak az annak 95. cikke (3) bekezdése szerinti módosítására irányulnak,
                  
               ELFOGADTA EZT A HATÁROZATOT:
         
            1. cikk
            Az AKCS–EU Nagykövetek Bizottsága 3/2019 határozatának 1. cikkében a „2021. november 30-ig” időpont helyébe a „2022. június 30-ig” időpont lép.
         
         
            2. cikk
            Ez a határozat 2021. december 1-jén lép hatályba.
         
         
            Kelt Brüsszelben, 2021. november 26-án.
            
               
                  az AKCS–EU Miniszterek Tanácsa nevében
               
               
                  az AKCS–EU Nagykövetek Bizottsága részéről
               
               
                  az elnök
               
               Iztok JARC
            
         
         
            (1)  HL L 317., 2000.12.15., 3. o. Az AKCS–EU partnerségi megállapodást a Luxembourgban 2005. június 25-én aláírt (HL L 209., 2005.8.11., 27. o.) és az Ouagadougouban 2010. június 22-én aláírt (HL L 287., 2010.11.4., 3. o.) megállapodások módosították.
         
            (2)  Az AKCS–EU Nagykövetek Bizottságának 3/2019 határozata (2019. december 17.) az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról (HL L 1., 2020.1.3., 3. o.).
         
            (3)  Az AKCS–EU Miniszterek Tanácsának 1/2019 határozata (2019. május 23.) az AKCS–EU partnerségi megállapodás 95. cikkének (4) bekezdése szerinti átmeneti intézkedésekről szóló határozat elfogadására vonatkozó hatásköröknek az AKCS–EU Nagykövetek Bizottságára történő átruházásáról (HL L 146., 2019.6.5., 114. o.).